Kuna suvelilled on vaadeldavad ainult jaanipäevast kuni esimeste öökülmadeni, on nende osakaalu järjest vähendatud. 2005. aastal istutati kaare peale värd-jugapuudest ( Taxus x media `Hicksii`) hekk ja tehti algust püsilillepeenarde rajamisega. 2007. aastal eksponeeriti 60 taksonit püsililli ning 61 taksonit suvelilli. Taimede valikul on oluline dekoratiivsus ja kasvukoha sobivus. Esiväljak on avatud nii tuultele kui päikesele, ka mullastik on toitainetevaene ja kivine.